Diari Oficial de la Generalitat Valenciana


Sumari del DOGV 8045, del 22-05-2017 (2017/3777)

Informació pública de la proposta de projecte de reparcel·lació forçosa del sector Molí d'Animeta.
--------------------------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3777


Data del document
:   03-05-2017

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * pla d'urbanisme
    * administració local

Informació pública de la proposta de projecte de reparcel·lació forçosa del sector Molí d'Animeta. [2017/3777]  
L'Alcaldia Presidència, mitjançant la Resolució número 1119/2017, de 2 de maig de 2017, ha dictat aquest decret, amb el tenor següent:  
«En relació amb el projecte de reparcel·lació forçosa presentat per la mercantil Actividades Industriales Quart, SL, del sector Molí d'Animeta, informa:  
Resultant que el projecte de reparcel·lació ha sigut redactat per Actividades Industriales Quart, SL, en qualitat d'agent urbanitzador, a fi de complir el que estableix el text refós del Pla parcial i el Programa d'actuació integrada del sector Molía d'Animeta, aprovat provisionalment pel Ple de l'Ajuntament el 18 de maig de 2010, i definitivament per la Comissió Territorial d'Urbanisme el 25 de novembre de 2010. Juntament amb el projecte de reparcel·lació l'agent urbanitzador va aportar còpia de la certificació de domini i càrregues emeses amb data 23 de desembre de 2016 i 26 de gener de 2017 pel Registre de la Propietat.  
  
Considerant que el projecte de reparcel·lació presentat ha de sotmetre's al procediment establit en l'article 92 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i per tant és procedent sotmetre l'expedient a informació pública en les mateixes condicions de publicitat, forma i termini que regula l'esmentat article en els apartats a i b.  
  
Considerant que l'òrgan competent per a sotmetre a informació pública el projecte de reparcel·lació és l'alcalde president de la corporació, de conformitat amb l'article 21.1.j de la Llei 7/1985, de 2 d'abril, reguladora de les bases de règim local.  
En virtut del que s'ha exposat, resolc:  
Primer. Sotmetre a informació pública el Projecte de reparcel·lació del Programa d'actuació integrada del sector Molí d'Animeta presentat per Actividades Industriales Quart, SL, i redactat per l'arquitecte José Duis Pastor Bono i l'advocada Isabel Doménech Peiró, pel termini d'un mes mitjançant la publicació del corresponent anunci en el Diari Oficial de la Generalitat Valenciana, així com notificació individual als propietaris inclosos en l'àrea reparcelable objecte de l'actuació esmentada. Aquest anunci servirà també com a notificació a aquells interessats als quals no puga realitzar-se la notificació de la present resolució o refusen la recepció d'aquesta, així com als que tinguen domicili desconegut.  
  
Durant el termini esmentat el document quedarà a disposició de qualsevol interessat a l'efecte de la seua consulta en les dependències municipals del departament d'Urbanisme de l'Ajuntament de Quart de Poblet, durant l'horari d'atenció al públic (de dilluns a divendres de 09.00 a 14.00 hores).  
Segon. Tindre per acreditada la titularitat i situació de les finques inicials, a la vista del certificat de domini i càrregues aportat.  
Tercer. Finalitzat el termini d'informació pública i de la presentació d'al·legacions, els serveis tècnics i jurídics municipals emetran a tals efectes el corresponent informe, en què també es comprovarà l'adequació del document a la Llei 5/2014, de 25 de juliol, de la Generalitat, d'ordenació del territori, urbanisme i paisatge.»  
  
Cosa que es fa pública als efectes expressats en aquesta resolució.  
  
  
Quart de Poblet, 3 de maig de 2017.- El secretari general: José Llavata Gascón.